आप पार्टी के आशुतोष ने कहा, 'आम आदमी पार्टी के 20 विधायकों को अयोग्य ठहराने से संबंधित राष्ट्रपति का आदेश असंवैधानिक और लोकतंत्र के लिए खतरनाक है।' वहीं अयोग्य ठहराए गए विधायकों में से एक अलका लांबा ने कहा, 'राष्ट्रपति का बिना हमारी बात सुने फैसला देना दुर्भाग्यपूर्ण है। केंद्र सरकार के द्वारा संवैधानिक संस्थाओं का इस्तेमाल किया जा रहा है, हम हाई कोर्ट और सुप्रीम कोर्ट जाएंगे।'